joelniklaus/EU_Wikipedias huggingface dataset:
Viirusarvikirvari

Viirusarvikirvari (Chrysotoxum octomaculatum) on kukkakärpäsiin kuuluva kärpäslaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).

Koko ja ulkonäkö 
Viirusarvikirvari muistuttaa paljolti kaarisarvikirvaria (Chrysotoxum festivum), mutta viirusarvikirvarin tuntosarvien tyvestä laskien kolmas jaoke on aina lyhyempi kuin ensimmäinen ja toinen jaoke yhteensä. Ruumiin yleisväritys on musta, mutta takaruumiin jaokkeissa on keskeltä katkeavat keltaiset poikkijuovat ja toisen jaokkeen poikkijuova kaartuu taaksepäin. Ainakin neljännessä, mutta usein myös kolmannessa jaokkeessa jaokkeen etureunan mustan alueen katkaisee jaokkeen reunan tuntumassa oranssi pitkittäisjuova. Ruumiin pituus 10–13 mm.

Levinneisyys 
Lajin levinneisyys ulottuu Länsi- ja Etelä-Euroopasta Keski-Aasiaan.  Suomessa viirusarvikirvari on tavattu vain kolme kertaa. Kerran Etelä-Karjalan Uukuniemestä ja kahdesti Varsinais-Suomen Koski Tl:n Eriksbergistä.

Elinympäristö ja elintavat 
Viirusarvikirvari suosii lämpimiä ympäristöjä ja viihtyy aukkoisissa lehtimetsissä, sopivan avoimilla mutta pensaikkoisilla niityillä sekä rantojen hiekkapohjaisissa männiköissä. Koiraat lentelevät muutamien metrien korkeudella maanpinnasta, naaraat matalammalla kasvillisuuden yläpuolella ja kärpäset käyvät aterioimassa kukilla. Ruotsissa laji on lennossa touko-kesäkuussa sekä syyskuussa. Toukkaa tai sen elintapoja ei tunneta, mutta se saattaa olla jollakin tapaa sidoksissa muurahaisiin.

Suomessa laji on luokiteltu hävinneeksi, Ruotsissa se on erittäin uhanalainen.

Lähteet

Aiheesta muualla 
 UK BAP Priority Species 

Kärpäset
Suomesta hävinneet lajit
Pohjoismaiden yleisurheiluennätykset

Pohjoismaiden yleisurheiluennätyksiä ovat Suomen, Tanskan, Norjan, Ruotsin ja Islannin edustusoikeuden omaavien urheilijoiden tekemät ja kansallisten liittojen ratifioimat kansalliset ennätykset. Koko Pohjoismaiden ennätys kussakin lajissa on lihavoitu allaolevissa taulukoissa. Taulukoidut ennätykset ovat tehdyt IAAF:n hyväksymillä urheiluvälineillä.

100 metriä

Naiset

f= Dopingkäry v. 1981

Miehet

200 metriä

Naiset

Miehet

400 metriä

Naiset

Miehet

800 metriä

Naiset

Miehet

1000 m

Naiset

Miehet

1 500 metriä

Naiset

d=dopingkäry v. 2016

Miehet

a=Euroopan ennätys  
c=Antti Loikkanen: 3 min 36,3 s Imatra 16.6.1980

Maili (1609 m)

Naiset

h2=juostu hallissa, 
d=dopingkäry v. 2016

Miehet

2 000 metriä

Naiset

h3=Kristiina Mäki on juossut 17.6.2014 (Ostrava) 5.42,71 -   
h4=Meraf Bahta (dopingkäry 2016) juossut 19.6.2018 (Montreuil) 5.37,12

Miehet

3 000 metriä

Naiset

e=Dopingtestipakoilu 2018

Miehet

m= Ari Paunonen 7 min 43,20 s  Cologne 22.6.1977

5 000 metriä

Naiset

Miehet

l= Martti Vainio 13 min 16,02 s  Oslo 28.6.1984 (alla posit. dopingtesti huhtikuussa 1984)

10 000 metriä

Naiset

Miehet

100/110 metrin aitajuoksu

Naiset

g= Dopingkäry v. 2001 ja ennen v. 1995

Miehet

400 metrin aitajuoksu

Naiset

Miehet

b2= Maailmanennätys

3 000 metrin estejuoksu

Naiset

Miehet

Maraton

Naiset

Miehet

4 x 100 metrin viesti

Naiset

Miehet

4 x 400 metrin viesti

Naiset

Miehet

Pituushyppy

Naiset

Miehet

Kolmiloikka

Naiset

Miehet

Korkeushyppy

Naiset

h1= Ella Junnila 196 cm Toruń EM-hallikilpailuissa 7.3. 2021

Miehet

Seiväshyppy

Naiset

Miehet

b2=Maailmanennätys

Kuulantyöntö

Naiset

Miehet

h= Mika Halvari 22,09 m Tampereella hallissa 7.2. 2000

Keihäänheitto

Naiset

j= Tiina Lillak 74,76 m 13.6.1983 Tampere, myöhemmin IAAF:n epävirallistamalla keihäällä

Miehet

i= Seppo Räty 96,96 m 2.6.1991 Punkalaidun, myöhemmin IAAF:n epävirallistamalla keihäällä

Moukarinheitto

Naiset

Miehet

Kiekonheitto

Naiset

Miehet

20 km kävely

Naiset

Miehet

35 km kävely

Naiset

Miehet

50 km kävely

Miehet

Seitsenottelu

Naiset

Kymmenottelu

Miehet

Ennätykset
Yleisurheilu
Marika Salmi

Marika Johanna Salmi (s. 13. toukokuuta 1985 Raisio) on suomalainen yleisurheilija. Hän edustaa Turun Weikkoja ja hänen valmentajanaan toimii Matti Mettala. Salmi on kilpaillut monipuolisesti sekä moniotteluissa että myös yksittäisissä lajeissa. Parasta menestystä hänelle on tullut korkeushypystä, jossa hän on saavuttanut pronssia sekä Kalevan kisoista että sisäratojen SM-kilpailuista.

Lähteet 

Suomalaiset yleisurheilijat
Vuonna 1985 syntyneet
Elävät henkilöt
Dynea

Dynea Oy oli Suomessa pääkonttoriaan pitävä, ruotsalaisen IK Investment Partnersin omistama liimahartsien valmistaja. Dynean päätuotteen fenolihartsien suurin asiakastoimiala oli mekaaninen puunjalostusteollisuus, kuten lastulevyn ja vanerin valmistajat. Dynea myi vähitellen pois kaikki liiketoimintansa, viimeksi seitsemän fenolihartsitehdasta ja niistä muodostuneen Prefere Resins -yhtiön saksalaiselle pääomasijoittajalle ja toimivalle johdolle tammikuussa 2014.

Historiaa
Dynea muodostui vuonna 2000, kun suomalainen Nordkemi (aiemmin Neste Chemicals) ja norjalainen Dyno yhdistyivät Industri Kapitalin tullessa omistajaksi. Nesteen hartsiliiketoiminta juonsi juurensa vuonna 1961 perustettuun liimayritys Priha Oy:öön, jonka Neste osti 1970-luvulla. Industri Kapitalin aikeena oli ostaa myös valtionyhtiö Kemira ja rakentaa tältä pohjalta maailman johtaviin kuuluva kemianteollisuusyritys. Dynean alkuvaiheessa kokonaisuudesta myytiin pois muun muassa polyesterituotanto kansainvälinen Ashland-konsernille ja Porvoon PVC-tuotanto Finnplast Oy:lle, joka teki konkurssin 2007. Vuonna 2002 Dynea osti ruotsalaisen Perstorpin hartsiliiketoiminnan.

Vuonna 2006 Dynea myi Pohjois-Amerikan liiketoimintansa, joka käsitti 13 tuotantolaitosta sekä noin 700 työntekijää Kanadassa, Yhdysvalloissa ja Meksikossa. Vuosittainen myynti oli noin 450 miljoonaa euroa. Luopumisen syyksi sanottiin asemien vahvistaminen kehittyvillä markkinoilla, kuten Aasiassa. Syksyllä 2012 Dynea kuitenkin ilmoitti myyvänsä Aasian-liiketoimintansa japanilaiselle AICA Kogyolle. Myytyyn kokonaisuuteen kuului 18 tehdasta kahdeksassa maassa, 1200 työntekijää ja noin 220 miljoonan euron vuotuinen liikevaihto, mikä oli noin neljännes Dynean silloisesta liikevaihdosta. Kaupan takana ilmoitettiin olevan voimavarojen keskittäminen Euroopan liiketoimintojen ja erityisesti fenolihartsien valmistuksen kehittämiseen.

Loputkin liiketoiminnot, seitsemän fenolihartsitehdasta, myytiin alkuvuonna 2014.

Toimipaikat
Dynealla oli suurimmillaan 13 tehdasta yhdessätoista Euroopan maassa. Suomessa Dynealla oli tehtaat Haminassa ja Joroisilla sekä pääkonttori Helsingissä.

Dynean liikevaihto oli vuonna 2004 noin miljardi euroa, vuonna 2012 noin 760 miljoonaa ja vuonna 2013 enää 373 miljoonaa euroa. Henkilöstömäärä vuonna 2012 oli 1 825 ja vuonna 2013 enää 307.

Lähteet

Suomalaiset kemianteollisuusyhtiöt
Entiset suomalaiset teollisuusyritykset
FK Sutjeska Nikšić

Fudbalski Klub Sutjeska Nikšić on jalkapalloseura Nikšićistä. Seura on perustettu vuonna 1927 SK Hajduk nimellä. Seura pelaa Montenegron korkeimmalla sarjatasolla Montenegron jalkapalloliigassa. Seura on voittanut kertaaleen Montengeron mestaruuden vuonna 2013.

Joukkue
Tilanne 17. heinäkuuta 2013

Lähteet

Montenegrolaiset jalkapalloseurat
Vuonna 1927 perustetut urheiluseurat
Power Records

Power Records on suomalaisen Lahdessa toimivan viihdealan yrityksen Powerviihde Oy:n levymerkki.

Se on julkaissut useiden suomalaisten artistien musiikkia 1980-luvun lopulta lähtien. Power Recordsille ovat levyttäneet muun muassa Turo's Hevi Gee, Statue, Rajuilma, Hausmylly, Royal Tramps, Turkka Mali sekä Tauski. Yhtiö on julkaissut myös useita eri musiikkityylien kokoelmia.

Lähteet 
Rate Your Music

Aiheesta muualla 
Powerviihteen kotisivut

Suomalaiset levy-yhtiöt
Cliftonville FC

Cliftonville Football & Athletic Club ja jalkapalloseura Belfastin kaupungista. Seura on perustettu 20. syyskuuta 1879. Cliftonville FC pelaa kaudella 2021-2022 Pohjois-Irlannin korkeimmalla sarjatasolla Pohjois-Irlannin Valioliiga. Se on voittanut maansa mestaruuden viidesti (1906, 1910, 1998, 2013 ja 2014). Pohjois-Irlannin Cupin se on voittanut kahdeksan kertaa sekä Irlannin liigacupin viidesti.

Lähteet 

Pohjoisirlantilaiset jalkapalloseurat
Belfast
Big When I Was Little

Big When I Was Little on brittiläisen laulaja-lauluntekijä Eliza Doolittlen kappale. Kappale julkaistiin Isossa-Britanniassa singlenä 28. heinäkuuta 2013 hänen toiselta studioalbumilta. Kappale on päässyt listoille Belgiassa.

Taustaa

Kappaleesta puhuttaessa Eliza sanoi: "Minä olin studiossa ja minä olin hajanainen siitä kun joku sanoi että 'se oli suurta kun olin pieni' ja Steve tuumi että 'tuo on mahtava kappalenimi!'" Hän puhui myös kappaleen raitojen konsepteista, joista hän sanoi: "Joten minä kirjasin joitakin ideoita sekä viittauksia ja me sanoitimme kappaleen."

Musiikkivideo

Kappaleelle tehty musiikkivideo julkaistiin ensimmäisenä YouTubessa 16. kesäkuuta 2013, jonka kokonaispituus on kolme minuuttia ja viisikymmentäyhdeksän sekuntia. Videolla Eliza Doolittle nauhoittaa kappaletta kavereidensa kanssa, jotka ovat pukeutuneet valikoimaan 90-luvun  vaikutteita tuoviin vaatteisiin.

Kappalelista

 1. "Big When I Was Little" - 3:52
 2. "You and Me" (Piano Version) - 4:00

Listasijoitukset

 Belgia (Ultratip Flanderi) – 58

Lähteet

Vuoden 2013 kappaleet
Eliza Doolittlen kappaleet
Maren Mjelde

Maren Nævdal Mjelde (s. 6. marraskuuta 1989) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa 26. kesäkuuta 2022 mennessä 152 maaottelua ja tehnyt niissä 19 maalia. Ensimmäisen naisten maaottelunsa hän pelasi lokakuussa 2007.

Mjelde edusti Norjaa alle 20-vuotiaiden MM-kilpailuissa 2008. Naisten maajoukkueessa hän on pelannut EM-kilpailuissa 2009, MM-kilpailuissa 2011, EM-kilpailuissa 2013, MM-kilpailuissa 2015, EM-kilpailuissa 2017 sekä MM-kilpailuissa 2019, joissa hän joukkueen kapteenina pelasi kaikki viisi ottelua alusta loppuun. Vuonna 2013 hän saavutti EM-hopeaa.

Seuratasolla Mjelde on edustanut kotimaansa seurojen lisäksi saksalaista 1. FFC Turbine Potsdamia vuosina 2013–2014, ruotsalaista Kopparbergs/Göteborg FC:tä vuonna 2014 ja englantilaista Chelseaa vuodesta 2016.

Lähteet

Viitteet

Aiheesta muualla 

Norjalaiset jalkapalloilijat
Vuonna 1989 syntyneet
Elävät henkilöt
Wahl



Wahl, Vahl tai de Wahl on muun muassa seuraavien henkilöiden sukunimi:

 Adalbert Wahl (1871–1957), saksalainen historioitsija ja professori
 Anders (Andreas) de Wahl (1869–1956), ruotsalainen näyttelijä
 Anna de Wahl, o.s. Lundström (1844–1889), ruotsalainen näyttelijä ja operettilaulaja
 Frank-Michael Wahl (s. 1956), saksalainen käsipalloilija
 Fredrik Wahl (1825–1883), suomalainen kauppias, yrittäjä ja yritysjohtaja, kauppaneuvos, vanhemman Paul Wahlin poika
 Gustaf Wahl (1878–1924), ruotsalainen poliitikko
 Harry Wahl (1869–1940), suomalainen kauppaneuvos, kilpapurjehtija ja soitinkeräilijä
 Henry Wahl (1915–1984), norjalainen pikaluistelija
 Hillevi Wahl (s. 1965), ruotsalainen kirjailija, kolumnisti ja luennoitsija
 Jean Wahl (1888–1974), ranskalainen filosofi
 Johan Olaus Wahl (s. 1862), norjalainen sotilas ja sotahistorioitsija
 Ken Wahl, Anthony Calzaretta (s. 1954), yhdysvaltalainen entinen näyttelijä
 Lisi Wahl (1878–1960), suomalainen kotitalouden edistäjä
 Lo (Helena) Wahl (s. 1970), ruotsalainen näyttelijä
 Lutz Wahl (1869–1928), yhdysvaltalainen kenraali, Yhdysvaltain armeijan kenraaliadjutantti 1927–1928
 Martin Vahl (1749–1804), norjalais-tanskalainen kasvi- ja eläintieteilijä
 Mats Wahl (s. 1945), ruotsalainen nuortenkirjailija
 Mitch Wahl (s. 1990), yhdysvaltalainen jääkiekkoilija, 
 Nils Wahl (s. 1961), ruotsalainen oikeustieteen professori ja EU:n tuomioistuimen entinen jäsen
 Oscar de Wahl (1832–1873), ruotsalainen säveltäjä ja sovittaja 
 Patrick Wahl (s. 1967), ruotsalainen kilparatsastaja
 Paul Wahl (1797–1872), suomalainen Viipurissa asunut kauppaneuvos, jonka mukaan ovat saaneet nimensä:
 Paul Wahl & Co, vuosina 1850–1909 toiminut suomalainen sahaus-, metalliteollisuus- ja laivanrakennusyhtiö
 S/S Paul Wahl, Savonlinnassta risteilevä, vuonna 1919 rakennettu sisävesihöyrylaiva
 Paul Wahl (1830–1875), suomalainen yrittäjä ja yritysjohtaja, kauppaneuvos, vanhemman Paul Wahlin poika
 Roni Wahl (s. 1993), suomalainen pesäpalloilija
 Walter Wahl (1879–1970), suomalainen mineralogi ja kemisti
 Yngve Wahl (1918–2006), ruotsalainen harmonikansoittaja

Luettelot henkilöistä sukunimen mukaan
sukunimet
Ethelbald

Ethelbald (noin 834 – 20. joulukuuta 860) oli Wessexin kuningas vuosina 856–860 ja isänsä Ethelwulfin seuraaja. Hän oli Ethelwulfin ja Osburgan toinen poika Ethelstanin jälkeen.

Nousu kuninkaaksi 
Ethelbaldista tuli Wessexin valtionhoitaja vuonna 855, kun hänen isänsä Ethelwulf vieraili Roomassa. Hänen vanhempi veljensä Ethelstan oli kuollut vuonna 851 tai pian sen jälkeen. Hänen nuorempi veljensä Ethelbert nousi Kentin kuninkaaksi. Ethelwulfin saapuessa Englantiin hänen poikansa Ethelstan oli jo kuollut ja valtakuntaa hallitsi hänen toinen poikansa Ethelbald. Ethelbald oli mukana salaliitossa, jonka päämääränä oli syöstä Ethelwulf vallasta. Ethelwulf pakotettiin luopumaan Wessexin kruunusta poikansa hyväksi. Ethelwulf säilytti kuitenkin asemansa Kentin kuninkaana kuolemaansa vuonna 858 saakka.

Ethelbald meni myöhemmin naimisiin ilmeisesti vuonna 858 jo edellisen kuninkaan kanssa naimisissa olleen frankkien kuninkaan Kaarle Kaljupään tyttären Judithin kanssa, joka oli ensimmäisessä avioliitossaan vasta 13-vuotias. Ethelbald kuoli lapsettomana noin 24-vuotiaana 20. joulukuuta 860, ja hänet haudattiin Sherborneen, Dorsetiin.

Lähteet 
 (1983) Alfred the Great: Asser's Life of King Alfred & Other Contemporary Sources. Penguin Classics. 
 Ortenberg, Veronica (2010). "'The King from Overseas: Why did Æthelstan Matter in Tenth-Century Continental Affairs?", England and the Continent in the Tenth Century:Studies in Honour of Wilhelm Levison (1876-1947). Brepols.
 Stenton, Frank (1971). Anglo-Saxon England, 3rd, Oxford University Press.

Englannin anglosaksikuninkaat‎
Ashwini Akkunji

Ashwini Chidananda Shetty Akkunji (s. 7. lokakuuta 1987 Siddapura, Kundapura, Taluk, Udupi, Karnatakan) on intialainen pikajuoksija, joka on erikoistunut 400 metrin matkoihin. Ashwini on voittanut kultamitalin vuoden 2010 Kansainyhteisön kisoissa ja Aasian kisoissa. Hän voitti ne 4x400 metrin viestijuoksussa Manjeet Kaurin, Mandeep Kaurin ja Sini Josen kanssa. Yksittäisellä matkalla hän voitti myös kultaa Kiinan Kantonissa järjestetyissä Aasian kisoissa.

Yksityiselämä 
Ashwini syntyi Kannadassa ja hänen vanhempansa ovat äiti Yashoda Shetty Akkunji ja isä B.R. Chidananda Shetty. Hän syntyi maanviljelijä -perheeseen, jossa kaikki urheilevat. Hän varttui kahden vanhemman sisarensa sisko Diptin ja veli Amithin kanssa viiden hehtaarin kokoisen viljelymaan keskellä. Ashwini työskentelee tällä hetkellä rautatieasemalla Intiassa. Ashwinin lempinimi on Gendale Express.

Doping -syytös 
Heinäkuussa 2011 ennen yleisurheilun Aasian mestaruuskisoja Kobessa, Japanissa Ashwinia syytettiin suorituskykyä parantavien aineiden käytöstä seitsemän muun intialaisen urheilijan tavoin. Hän on sittemmin pudonnut Intian yleisurheilu -joukkueesta ja lopettanut urheilun. Ashwini kiisti syytteet kiellettyjen aineiden käyttämisestä, mutta 23. joulukuuta 2011 NADA antoi hänelle vuoden mittaisen kilpailukiellon. Myöhemmin yleisurheilun kansainvälinen tuomioistuin CAS hyväksyi yleisurheiluliiton valituksen Ashwinin ja viiden muun urheilijan (Mandeep Kaur, Sini Jose, Jauna Murmu, Tiana Mary ja Priyanka Panwar) liian kevyistä tuomioista ja tuplasi ne kahden vuoden pituisiksi.

Palkinnot ja tunnustukset 
Vuonna 2010 Akkunji sai Karnataka Rajyotsava -palkinnon. Tämä koostui käteisestä (rupioista), 20 gramman mitalista ja kuvasta BDA:n (Bangalore Deveploment Authority) rakennuksen seinässä.

Lähteet 

Elävät henkilöt
Vuonna 1987 syntyneet
Intialaiset pikajuoksijat
Wallén

Wallén, Wallen tai Walleen on muun muassa seuraavien henkilöiden sukunimi:

 Carl Johan Walleen (1781–1867), suomalainen maaherra ja valtioneuvos
 Carl Alphonse Walleen-Bornemann (1863–1941), suomalais-tanskalainen vapaaherra, sotilas, kirjailija ja kääntäjä
 Daniel Wallén (s. 1975), ruotsalainen pöytäjääkiekkoilija
 Daniela Wallen (s. 1995), venezuelalainen koripalloilija
 Emil Stjernvall-Walleen (1806–1890), suomalainen valtioneuvos ja ministerivaltiosihteeri
 (Nils-)Göran (Ragnar) Wallén (1941–2018), suomalainen urheilutoimittaja
 Jeremias Wallén (1693–1772), suomalainen lakimies, valtiopäiväedustaja ja maaherra
 Karl Magnus Mikael Walleen (1858–1933), suomalainen tilanomistaja ja valtiopäivämies, Vladimir Alfons Walleenin poika
 Martti (Christian) Wallén (s. 1948, Helsinki), suomalainen bassolaulaja
 Morgan Wallen (s. 1993), yhdysvaltalainen laulaja ja lauluntekijä
 Soffy Walleen (1861–1940), tanskalainen näyttelijä
 Ville Wallén (s. 1976, Vantaa), suomalainen jalkapallomaalivahtii
 William Wallén (s. 1991, Tukholma), ruotsalainen jääkiekkoilija, joka pelaa Ruotsin toiseksi korkeimmalla sarjatasolla
 Vladimir Alfons Walleen (1820–1870), suomalainen kenraalimajuri ja kuvernööri.

Katso myös 
 Wallenius
 Wallenberg (suku)
 Wallenberg
 Wallenstein
 Wallendorff
 Wallentind

Luettelot henkilöistä sukunimen mukaan
Pompeijin viimeiset päivät (vuoden 1959 elokuva)

Pompeijin viimeiset päivät (, , ) on vuonna 1959 valmistunut italialais-espanjalais-länsisaksalainen seikkailuelokuva. Tyylilajiltaan historiallista peplumia edustavan filmin ovat ohjanneet Mario Bonnard ja Sergio Leone. Sen pääosaa näyttelee yhdysvaltalainen kehonrakentaja Steve Reeves.

Juoni
Elokuva perustuu Edward Bulwer-Lyttonin romaaniin, joka oli filmatisoitu Italiassa monta kertaa aiemmin. Palestiinan ja Syyrian valloitukseen osallistunut kenturio Glaucus Lito palaa Vesuviuksen varjossa elävään Pompeijiin vuonna 79. Naamioitu ryöstäjäjoukko on murhannut hänen isänsä. Konsuli Ascanius epäilee ryöstäjiksi kristittyjä ja ryhtyy vainoamaan heitä. Glaucus saa taskuvaras Antoninus Marcuksen avulla selville, että joukkion takana ovat Isiksen temppelin ylipappi Arbaces ja Ascaniuksen jalkavaimo Julia Lavinia, jotka haluavat vapauttaa Egyptin roomalaisista. Glaucus rakastuu Ascaniuksen kristittyyn tyttäreen Ioneen. Ascaniuksen murhasta syytetty Glaucus joutuu Ionen ja kristittyjen mukana sirkuksen leijonien eteen, mutta juuri sillä hetkellä Vesuvius purkautuu ja hautaa alleen kaupungin.

Näyttelijät

Tuotanto ja vastaanotto
Pompeijin viimeiset päivät on kuvattu Madridin CEA-studiolla, Andalusiassa ja Rooman Cinecittàssa Supertotalscope-tekniikalla Eastmancolor-väreissä. Mario Bonnardin sairastuttua elokuvan ohjasi myöhemmin spagettiwesterneistään tunnetuksi tullut Sergio Leone. Antonio López Ballestrerosin kuvaus ja autenttisilta näyttävät lavasteet tekevät siitä komean toimintaelokuvan, joka samalla kärsii heikosta käsikirjoituksesta sekä erimaalaisten näyttelijöiden jäykästä työskentelystä. Pääosaa esittänyt Steve Reeves sai kuvausten aikana olkapäävamman, joka haittasi hänen myöhempää uraansa.

Elokuva oli suuri menestys Italiassa, ja se on edelleen tunnetuin Bulwer-Lyttonin teoksen filmatisoinneista. Se poiki myös useita jäljitelmiä, joista tunnetuin on Herculaneumin tuhosta kertova Gianfranco Parolinin Anno 79 – La distruzione di Ercolano vuodelta 1962.

Video-oppaassa vuodelta 1994 Sam Inkinen kutsuu elokuvaa perinteiseksi suuren budjetin seikkailuelokuvaksi ja antaa sille kaksi tähteä viidestä, mikä vastaa sanallista arviota ”keskinkertainen”.

DVD-julkaisut
Pompeijin viimeiset päivät on saatavilla hyvätasoisena italialaisena ja saksalaisena DVD-julkaisuna, joka sisältää myös englanninkielisen ääniraidan. Sen kylkiäisenä on vuonna 1913 tehty samanniminen elokuva. Amerikkalainen julkaisu on kuvanlaadultaan heikko.

Lähteet

Aiheesta muualla
 
 

77.4 Elokuvataide
Historialliset elokuvat
Vuoden 1959 espanjalaiset elokuvat
Vuoden 1959 italialaiset elokuvat
Italialaiset seikkailuelokuvat
Vuoden 1959 saksalaiset elokuvat
Matkustaja

Matkustaja on kulkuneuvon kyydissä oleva henkilö, joka osallistuu vain vähän tai ei lainkaan kulkuneuvon töihin.

Matkustajia voidaan kuljettaa esimerkiksi linja-autoilla, matkustajajunilla, liikennelentokoneilla, laivoilla ja lautoilla. Myös henkilöautoissa on tavallisesti matkustajapaikkoja.

Kulkuneuvon miehistön jäseniä ei yleensä lueta matkustajiksi.

Liikenne
Gayathri Govindaraj

Gayathri Govindaraj (s. 27. huhtikuuta 1991, Chennai, Tamil Nadu, Intia) on intialainen pikajuoksija, joka kilpailee 100 metrin aitajuoksussa ja kolmiloikassa. Hän tukee voittoa tavoittelematonta Olympic Gold Quest -järjestöä, jonka tarkoitus on tukea intialaisia urheilijoita.

Henkilökohtaiset ennätykset 
 100 metrin aitajuoksu: 13,59 sekuntia
 Kolmiloikka: 13,58 metriä

Palkinnot 
 Hopeaa Kansainyhteisön kisojen 2008 100 metrin aidoissa ja kolmiloikassa.
 Pronssia Kansainyhteisön kisojen 2008 4x400 metrin viestissä.

Lähteet 

Intialaiset pikajuoksijat
Intialaiset pika-aitajuoksijat
Intialaiset kolmiloikkaajat
Vuonna 1991 syntyneet
Elävät henkilöt
Niilo Piiponniemi

Niilo Piiponniemi (s. 11. heinäkuuta 1991 Haapajärvi) on suomalainen pesäpalloilija, joka edustaa Superpesiksessä pelaavaa Sotkamon Jymyä. Ulkopelipaikaltaan Piiponniemi on koppari, ja hänen sisäpeliroolinsa on etenijä tai vaihtaja. Piiponniemen sopimus Sotkamon Jymyn kanssa on voimassa toistaiseksi.

Piiponniemen ura aikuisten sarjoissa alkoi kotiseurassaan Haapajärven Pesä-Kiiloissa vuonna 2007. Tuolloin sarjatasona oli Ykköspesis. Kausina 2008-2009 Piiponniemi pelasi vaihtelevasti Ykköspesistä, sekä  Suomensarjaa Haapajärven, Reisjärven ja Toholammin joukkuiessa. Kausilla 2010-2011 Piiponniemi pelasi Pesä-Kiilojen Ykköspesis- joukkeessa, sekä muutamia otteluita farmijoukkue Sotkamon Jymyn Superpesis- joukkeessa. Kaudeksi 2012 Piiponniemi siirtyi Sotkamon Jymyyn, jossa hän on pelannut siitä lähtien. Alkukaudesta 2013 Piiponniemi pelasi 20 ottelun ajan lainalla Alajärven Ankkureissa, mutta palasi loppukaudeksi takaisin Sotkamon Jymyn riveihin. Piiponniemi on voittanut pesäpallon Suomenmestaruuden viisi kertaa (2012, 2013, 2014, 2015 ja 2020).

Superpesiksessä Piiponniemi on pelannut 277 runkosarjan ottelua, joissa hän on lyönyt 25+31 juoksua, tuonut 485 juoksua ja kerännyt 1273 kärkilyöntiä. Ylemmissä pudotuspeleissä Piiponniemi on pelannut 108 ottelua, joissa hän on lyönyt 4+3 juoksua, tuonut 135 juoksua ja kerännyt 433 kärkilyöntiä.

Ykköspesiksessä Piiponniemi on pelannut 70 runkosarjan ottelua, joissa hän on lyönyt 9+16 juoksua, tuonut 111 juoksua ja kerännyt 322 kärkilyöntiä. Ylemmissä pudotuspeleissä hän on pelannut yhden ottelun, jossa hän on tuonut kaksi juoksua ja kerännyt viisi kärkilyöntiä. Alemmissa pudotuspeleissä hän on pelannut neljä ottelua, joissa hän on lyönyt 0+2 juoksua, tuonut 5 juoksua ja kerännyt 18 kärkilyöntiä. Tilastot päivitetty 15.9.2022.

Saavutukset

Pelaajana 
 5 SM-kultaa: 2012, 2013, 2014, 2015, 2020
 3 SM-hopeaa: 2016, 2017, 2019
 1 SM-pronssi: 2010
 2 Itä–Länsi-ottelua: 2015, 2019
 Superpesiksen etenijäkuningas (1): 2016
 Ykköspesiksen kuukauden pelaaja: toukokuu 2012 
 Ykköspesiksen etenijäkuningas (1): 2010

Lähteet

Aiheesta muualla

Suomalaiset pesäpalloilijat
Sotkamon Jymyn pelaajat
Vuonna 1991 syntyneet
Elävät henkilöt
Kim Seong-su

Kim Seong-su(김성수 金性洙, 11. lokakuuta 1891 - 18. helmikuuta 1955) oli etelä­korea­lainen poliitikko ja maan itse­näist­ymistä ajanut akti­visti., Hän perusti maassa ilmestyvän Dong-A Ilbo (동아일보 東亞日報) -nimisen sanoma­lehden. Vuosina 1951–1952 hän toimi Etelä-Korean varapresidenttinä. Hänen lempi­nimensä oli Incheon.

Lähteet

Aiheesta muualla 

 Kim Seong-su muistomuseo 
 Kim Seong-su 
 Kim Seong-su 

Etelä-Korean varapresidentit
Toimittajat
Korean vastarintaliikkeen henkilöt
Vuonna 1891 syntyneet
Vuonna 1955 kuolleet
La dolce vita (kappale)

La dolce vita on Anneli Saariston esittämä musiikkikappale, joka edusti Suomea Eurovision vuoden 1989 laulukilpailussa Sveitsin Lausannessa. Sen sävelsi Matti Puurtinen ja sanoitti Turkka Mali. Saariston taustalaulajina esiintyivät Anita Pajunen ja Jokke Seppälä ja espanjalaistyylisiä flamenco-kitaroita soittivat Antero Jakoila ja Bert Karlsson. Ossi Runne oli Suomen kapellimestarina 22:sen ja viimeisen kerran.

Laulu saavutti 76 pisteellään seitsemännen sijan, mitä pidetään kaikkien aikojen parhaana suomenkielisen euroviisun sijoituksena kilpailijamaiden määrään suhteutettuna. 

Vuoden 2000 karsintojen aikaan Yleisradion järjestämässä Kaikkien aikojen euroviisu -äänestyksessä ”La dolce vita” vei voiton.

Lähteet

Viitteet

Aiheesta muualla
 La dolce vita Suomen Eurovisiokarsinnassa 1989, Ylen Elävä Arkisto

Suomen euroviisuedustuskappaleet
Vuoden 1989 euroviisuedustuskappaleet
BK Havlíčkův Brod

BK Havlíčkův Brod on tšekkiläinen jääkiekkoseura Havlíčkův Brodin kaupungista. Seura on perustettu vuonna 1928 ja se pelaa Tšekin toiseksi korkeimmalla sarjatasolla 1. Národní Hokejová Ligassa.

Aiheesta muualla
 HC Havlickuv Brodin verkkosivut 

1. Národní Hokejová Liga-seurat
Tšekkiläiset jääkiekkoseurat
Vuonna 1928 perustetut urheiluseurat
H. D. Deve Gowda

H. D. Deve Gowda eli Haradanahalli Doddegowda Deve Gowda (s. 18. toukokuuta 1933) on intialainen poliitikko, joka toimi maansa pääministerinä kesäkuusta 1996 huhtikuuhun 1997.

Gowda oli Intian kongressipuolueen jäsen 1953-1962. Hän erosi puolueesta 1962 ja pääsi Karnatakan osavaltion parlamenttiin, missä istui neljä kautta ja tuli tunnetuksi vähäosaisten puolustajana. 1991 hänet valittiin Intian parlamentin alahuoneeseen. Vuonna 1994 Gowdasta tuli Janata Dal-puolueen puheenjohtaja ja Karnatakan pääministeri. Vuoden 1996 vaaleissa voitti BJP:tä eli Intian kansanpuoluetta vastaan muodostettu 13 puolueen vaaliliitto, ja Gowda nousi pääministeriksi. Hän hävisi epäluottamuslauseäänestyksen parlamentissa 11. huhtikuuta 1997. Pääministerikautensa jälkeen Gowda on ollut rivikansanedustajana.

Lähteet

Aiheesta muualla 

Intian pääministerit
Karnatakan pääministerit
Lok Sabhan jäsenet
Intian kongressipuolueen poliitikot
Vuonna 1933 syntyneet
Elävät henkilöt
Choudhary Charan Singh

Chaudhuri Charan Singh (23. joulukuuta 1902 − 29. toukokuuta 1987) oli intialainen poliitikko, joka toimi maansa pääministerinä 1979−1980.

Singh opiskeli lakimieheksi ja liittyi vuonna 1929 Intian kongressipuoluetta edeltäneeseen liikkeeseen. Hän toimi merkittävissä tehtävissä Uttar Pradeshissa. Vuonna 1977 Singh nousi valtakunnanpolitiikkaan Janata-puolueen vaaliliiton myötä. Hän oli ollut vankilassa Indira Gandhin julistaman poikkeustilan aikana, mutta 1979 Singh nousi pääministeriksi Gandhin tuella. Gandhin vetäessä tukensa pois Singhiltä tämä joutui eroamaan eikä enää hakeutunut korkeisiin virkoihin.

Meerutissa toimiva yliopisto on nimetty Singhin mukaan.

Lähteet 

Intian pääministerit
Lok Sabhan jäsenet
Intian kongressipuolueen poliitikot
Vuonna 1902 syntyneet
Vuonna 1987 kuolleet
Intia kesäolympialaisissa 1964

Intia osallistui Tokion kesäolympialaisiin 1964 53 urheilijan voimin. Intian joukkue saavutti yhden mitalin, kun maahockeyjoukkue saavutti jo historiansa seitsemännen olympiakullan, palauttaen samalla mestaruuden Intialle.

Mitalistit

Kultaa
Syed Mushtaq Ali, Hari Pal Kaushik, Mohinder Lal, Shankar Laxman, Bandu Patil, V. J. Peter, Charanjit Singh, Darshan Singh, Dharam Singh, Gindi Singh, Gurbux Singh, Harbinder Singh, Jagjit Singh, Prithipal Singh, Udham Singh - Maahockey miehet

Lähteet 

Kesäolympialaisissa 1964
Valtiot kesäolympialaisissa 1964
Superkuu

Superkuu tarkoittaa tilannetta, jossa Kuu on ratansa Maata lähimmässä pisteessä juuri täydenkuun aikaan, mikä saa sen näyttämään Maasta katsottuna mahdollisimman suurelta. Tämä johtuu siitä, että Kuu kiertää Maata elliptisellä radalla: radan lähimmässä kohdassa etäisyys Maahan on noin 356 400 kilometriä ja kaukaisimmassa noin 407 700 kilometriä. Superkuun aikaan täysikuu näyttää noin 14 prosenttia suuremmalta halkaisijaltaan ja noin 30 prosenttia kirkkaammalta kuin Kuun ollessa ratansa kaukaisimmassa kohdassa.

Sanan superkuu (engl. super moon) keksi vuonna 1979 yhdysvaltalainen astrologi Richard Nolle. Tähtitieteilijöille ilmiö ei ole mitenkään erityisen merkittävä. Ilmiön virallinen nimi on englanniksi ”perigee-syzygy of the Earth-Moon-Sun system”.

Yleisyys 
Superkuu ei ole erityisen harvinainen ilmiö, sillä noin joka neljästoista täysikuu on superkuu. Seuraavassa viime vuosien superkuita:

2000-luvun aikana lähimmäksi Maata superkuu osuu 6. joulukuuta 2052. Tällöin Kuu on 356 452 kilometrin päässä Maasta.

Lähteet

Aiheesta muualla 

 
 Yle Uutiset – Kuvagalleria: Superkuu täyteen kokoonsa
 Ursa: Liljeström, Anne: Kuka kumman superkuu? 1.8.2014
 
 

Tähtitieteelliset tapahtumat
Kuu
Seulonnan keskeiset artikkelit
Shillong Lajong

Shillong Lajong on intialainen jalkapalloseura Shillongsta. Seura perustettiin vuonna 1983 tuomaan paikallisia lahjakkuuksia paremmin näytille suuremmilla areenoilla. Shillongin joukkue pelaa ottelunsa selkeästi kauempana kuin muut Intian liigan joukkueet. mistä johtuen seura onkin onnistunut keräämään laajan kannattajapohjan omalta alueeltaan. Shillong Lajongin ottelukohtainen katsojamäärä onkin Intian pääsarjan korkein, keskimäärin 19 000 katsojaa ottelua kohden.

Aiheesta muualla 
Seuran kotisivut

 Intialaiset jalkapalloseurat
Meghalaya
Zakir Hussain

Zakir Hussain (8. helmikuuta 1897 – 3. toukokuuta 1969) oli intialainen opettaja ja poliitikko, joka toimi maansa presidenttinä 1967-1969.

Hussain tuli tunnetuksi Intian koulutusjärjestelmän kehittäjänä. Hän perusti kansallisen muslimiyliopiston New Delhiin. Poliittisella urallaan hän ehti toimia Biharin kuvernöörinä ja Intian varapresidenttinä ennen kuin hänestä tuli maansa kolmas presidentti.

Lähteet 

Intian presidentit
Intian varapresidentit
Biharin kuvernöörit
Vuonna 1897 syntyneet
Vuonna 1969 kuolleet
Rajendra Prasad

Rajendra Prasad (3. joulukuuta 1884 – 28. helmikuuta 1963) oli intialainen poliitikko, joka toimi maansa ensimmäisenä presidenttinä 1950–1962.

Prasad oli Gandhin toveri itsenäisyysliikkeen alkupäivistä asti ja Intian kansalliskongressin (tulevan intian kongressipuolueen) puheenjohtaja 1934, 1939 ja 1947.

Prasad menestyi opinnoissaan poikkeuksellisen hyvin. Hän sai stipendin Kalkutan yliopistossa, ja opiskeli ensin luonnontieteitä ja taiteita ennen kuin suoritti oikeustieteen tutkinnon. Hän meni naimisiin 12-vuotiaana Rajvanshi Devin kanssa.

Valmistuttuaan Prasad työskenteli aluksi Kalkutan ja Patnan korkeimmissa oikeuksissa. Vuonna 1917 Gandhi värväsi hänet mukaan kampanjaan, jolla haettiin oikeutta Biharin maatyöläisille, joita brittiläiset indigonviljelijät riistivät. Vuonna 1920 Prasad luopui lakimiehen urastaan ja ryhtyi toimittajaksi ja aktivistiksi. Hän kirjoitti englanninkielisiin lehtiin, mutta hänen pyrkimyksenään oli saada hindi kansalliskieleksi.

Prasad valittiin vuonna 1950 presidentiksi yksimielisesti, ja kun vuonna 1952 oli pidetty ensimmäiset parlamenttivaalit, vaalilautakunta valitsi hänet ylivoimaisella äänten enemmistöllä toiselle kaudelle. Vuonna 1957 hänet valittiin kolmennelle kaudelle. Vuonna 1962 hän vetäytyi politiikasta terveyssyihin vedoten.

Lähteet

Aiheesta muualla 

Intian presidentit
Vuonna 1884 syntyneet
Vuonna 1963 kuolleet
V. V. Giri

Varahagiri Venkata Giri (10. elokuuta 1894 Baharampur – 24. kesäkuuta 1980 Chennai) oli intialainen poliitikko, joka toimi maansa neljäntenä presidenttinä vuosina 1969–1974.

Giri opiskeli oikeustiedettä Irlannissa University College Dublinissa, jossa hän liittyi Sinn Féin -puolueeseen. Hänestä tuli puolueen puheenjohtaja Eamon de Valeran ystävä. Vuonna 1916 Giri osallistui pääsiäiskapinaan, mikä johti hänen karkottamiseensa Irlannista.

Intiaan palattuaan Giri liittyi työväenliikkeeseen. Hänestä tuli rautatieläisten liiton puheenjohtaja ja ammattiliittojen kongressin puheenjohtaja. Maansa itsenäistytyttyä hänet lähetettiin suurlähettilääksi Ceylonille, ja valittiin sen jälkeen parlamenttiin. Vuonna 1967 hänestä tuli varapresidentti. Zakir Hussainin kuoltua vuonna 1969 kesken virkakauden Giri toimi vt. presidenttinä. Hän vetäytyi virasta vain muutamaksi kuukaudeksi voidakseen asettua ehdolle vaaleissa, jotka hän sitten voitti. Giri toimi kuvernöörinä Uttar Pradeshissa vuosina 1957-1960, Keralassa 1960-1965 sekä Mysoressa 1965–1967.

Lähteet 

Intian presidentit
Intian varapresidentit
Intian työministerit
Uttar Pradeshin kuvernöörit
Keralan kuvernöörit
Lok Sabhan jäsenet
Intian kongressipuolueen poliitikot
Vuonna 1894 syntyneet
Vuonna 1980 kuolleet
Zail Singh

Zail Singh (alkujaan Jarnail Singh 5. toukokuuta 1916 – 25. joulukuuta 1994) oli intialainen poliitikko ja ensimmäinen sikhi, joka toimi maansa presidenttinä.

Singh lähti politiikkaan jo 15-vuotiaana, kun hän alkoi toimia sikhien brittivaltaa vastustavassa liikkeessä. Hän opiskeli pyhiä kirjoituksia ja sai arvonimen giani, oppinut. Vuonna 1938 hän perusti Praja Mandal-nimisen poliittisen järjestön, joka liittoutui Intian kongressipuolueen kanssa. Tästä hänet tuomittiin viideksi vuodeksi vankilaan, missä hän otti uuden nimen Zail Singh.

Intian itsenäistymisen jälkeen Singh pääsi parlamenttiin ja Punjabin pääministeriksi. Monet pitivät Singhin etenemistä uralla Indira Gandhin yrityksenä lepytellä Punjabin kiihkeitä sikhiseparatistejä.

Lähteet 

Intian presidentit
Intian Punjabin pääministerit
Rajya Sabhan jäsenet
Lok Sabhan jäsenet
Intian kongressipuolueen poliitikot
Vuonna 1916 syntyneet
Vuonna 1994 kuolleet
Neelam Sanjiva Reddy

Neelam Sanjiva Reddy (18. toukokuuta 1913 – 1. kesäkuuta 1996) oli intialainen poliitikko, joka toimi maansa kuudentena presidenttinä vuosina 1977–1982.

Reddy oli ehdolla presidentiksi jo 1969, mutta silloin tuli valituksi pääministeri Indira Gandhin suosikki ja kongressipuolueen asettama ehdokas Varahagiri Venkata Giri. Reddy sai oikeustieteen kunniatohtorin arvon Sri Venkateshwaran yliopistossa vuonna 1958.

Lähteet 

Intian presidentit
Vuonna 1913 syntyneet
Vuonna 1996 kuolleet
Archibald Murray

Sir Archibald James Murray (23. huhtikuuta 1860 Kingsclere, Hampshire – 21. tammikuuta 1945 Reigate) oli Britannian armeijan kenraali. Hän palveli toisessa buurisodassa ja ensimmäisessä maailmansodassa. Murray poistui palveluksesta 1922 ja kuoli kotonaan tammikuussa 1945.

Lähteet 

Vuonna 1860 syntyneet
Vuonna 1945 kuolleet
Brittiläiset kenraalit
Greta

Greta on naisen etunimi, pääasiassa englannin-, saksan- ja ruotsinkielisissä maissa esiintyvä Margareta-nimen lyhentymä. Suomessa siitä ovat syntyneet myös muunnokset Reetta, Reeta ja Kreeta.

Suomessa nimi Greta on annettu Digi- ja väestötietoviraston tietojen mukaan vuoden 2019 loppuun mennessä 4 194 henkilölle. Gretan nimipäivä on suomenruotsalaisen kalenterin mukaan 20. heinäkuuta, Margaretan päivänä.

Tunnettuja Gretoja 

 Greta Andersen, tanskalainen uimari ja olympiavoittaja
 Gréta Arn, unkarilais-saksalainen tennispelaaja 
 Greta Backman-Dahlgren, suomenruotsalainen kirjailija
 Greta Bjurström, suomenruotsalainen kirjailija
 Greta Blomqvist, suomenruotsalainen kirjailija
 Greta Brotherus, suomalainen näyttelijä, laulaja, journalisti ja teatterikriitikko
 Greta Bösel, saksalainen keskitysleirinvartija ja sotarikollinen
 Greta Dahlström, suomalainen musiikkipedagogi
 Greta Erikson, ruotsalainen pianisti, pianopedagogi ja professori
 Greta von Frenckell-Thesleff, suomenruotsalainen kirjailija ja kirjallisuudentutkija
 Greta Garbo, ruotsalainen elokuvanäyttelijä
 Greta Gerwig, yhdysvaltalainen näyttelijä, elokuvaohjaaja ja -käsikirjoittaja
 Greta Grönholm, suomalainen meloja
 Greta von Haartman, suomalainen oopperalaulaja
 Greta Hällfors-Sipilä, suomalainen taidemaalari
 Greta Jansson, suomenruotsalainen kirjailija
 Greta Johansson, ruotsalainen uimahyppääjä ja uimari
 Greta Lisa Jäderholm-Snellman, suomalainen keraamikko ja vapaa toimittaja
 Greta Klärich, suomalainen kansalaisaktivisti, Maitopisarayhdistyksen perustaja ja yksi neuvolatoiminnan alkuunpanijoista
 Greta von Konow, o. s. Björkstén, suomalainen oopperalaulaja
 Greta Kraus, kanadalainen cembalisti, pianisti ja pedagogi
 Greta Langenskjöld, suomalainen kirjailija, rehtori ja kriitikko
 Greta Laurent, italialainen maastohiihtäjä
 Greta M. Ljung, amerikansuomalainen tilastotieteilijä
 Greta Peck, amerikansuomalainen liikemies ja lahjoittaja, näyttelijä Gregory Peckin ensimmäinen puoliso
 Greta Pitkänen, suomalainen laulaja ja elokuvanäyttelijä
 Greta Rajala-Rinne, suomalainen päätoimittaja ja järjestöjohtaja
 Greta Kaisa Renström, suomalainen kansanparantaja
 Greta Scacchi, italialais-englantilainen näyttelijä
 Greta Schalin, suomalainen taidemaalari ja taidegraafikko
 Greta Skogster, suomalainen tekstiilitaiteilija
 Greta Small, australialainen alppihiihtäjä
 Gréta Salóme Stefánsdóttir, islantilainen laulaja
 Greta Thunberg, ruotsalainen ilmastoaktivisti
 Greta Westerholm, suomenruotsalainen kirjailija

Kuvitteellisia Gretoja 

 Greta, Pokémon
 Greta Gustafsson, päähenkilö elokuvassa Vale-Greta

Lähteet

Aiheesta muualla 

Etunimet
Adelén

Adelén Rusillo Steen (s. 4. marraskuuta 1996,Tønsberg,Norja)
taiteilijanimeltään pelkkä Adelén, on norjalainen poplaulaja.

Ura

Adelén osallistui Norjan kansalliseen Eurovision laulukilpailun karsintaan vuonna 2013 espanjalaisvaikutteisella kappaleella ”Bombo” ja sijoittui toiseksi. Kappale sijoittui heti esityksen jälkeen suoraan toiselle sijalle Norjan iTunes-listalla. Kappale pääsi myös VG-listalle, Norjan viralliselle singlelistalle.

Vuonna 2013 Adelén allekirjoitti Simon Fullerin kanssa sopimuksen materiaalinsa maailmanlaajuisesta julkaisemisesta. Seuraava single, ”Baila Conmigo”, julkaistiin kesäkuussa. YouTubessa julkaistiin singlen esikatseluversio 21. kesäkuuta, kun taas kokonainen versio oli saatavilla iTunesissa. Maaliskuussa 2014 ilmestyi Adelénin kolmas single ”Always On My Mind”. Toukokuussa julkaistiin Adelénin neljäs single, ”Olé”, joka tehtiin yhdeksi samana kesänä Brasiliassa pelattujen jalkapallon maailmanmestaruuskilpailujen tunnuskappaleista. Marraskuussa 2015 Adelén julkaisi viidennen singlensä, nimeltään ”Spell On Me”.

Adelénilla on espanjalainen äiti ja norjalainen isä.

Diskografia

Singlet 
 ”Bombo” (2013)
 ”Baila Conmigo” (2013)
 ”Always On My Mind” (2014)
 ”Olé” (2014)
 ”Spell On Me” (2015)
 ”Wild Like Me” (2016)
 ”Go Home” (2017)
 ”What´s Next” (2019)
 ”Beat” (feat. Kapla y Miky) (2019)
 ”Somewhere We Can Talk” (2019)
 ”Jaded” (2021)
 ”Safety Light” (2021)
 ”Obsessed” (2021)

Lähteet

Aiheesta muualla 

Norjalaiset poplaulajat
Vuonna 1996 syntyneet
Elävät henkilöt
Seulonnan keskeiset artikkelit
HK Hradec Králové

Mountfield HK on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa.

Joukkue kaudella 2022–2023

Joukkueenjohto
 Päävalmentaja & Jääkiekkotoiminnanjohtaja: Tomáš Martinec 
 Apuvalmentaja: Ladislav Čihák 
 Apuvalmentaja: Petr Svoboda 
 Maalivahtivalmentaja: Robert Horyna 
 Videovalmentaja: Patrik Stehno 
 Fysiikka- & Videovalmentaja: Michal Tvrdík 
 Huoltopäällikkö: Petr Pluhař 
 Huoltopäällikkö & Joukkueenjohtaja: Ladislav Souček 
 Puheenjohtaja: Miroslav Schön 
 Toimitusjohtaja: Aleš Kmoníček 

Lähde: EliteProspects

Lähteet

Aiheesta muualla
 Kotisivut

Tšekkiläiset jääkiekkoseurat
Vuonna 2013 perustetut urheiluseurat
Murielle Ahouré

Murielle Ahouré (s. 23. elokuuta 1987 Abidjan) on norsunluurannikkolainen pikajuoksija. 

Sisäratojen MM-kilpailuissa 2012 Ahouré sijoittui 60 metrin juoksussa toiseksi. Lontoon olympialaisissa hän sijoittui 100 metrillä seitsemänneksi ja 200 metrillä kuudenneksi. Moskovan MM-kisoissa 2013 Ahourésta tuli ensimmäinen afrikkalainen 100 metrin MM-mitalisti sijoittumalla hopealle. Lisäksi hän täydensi mitalisaldoaan olemalla toinen myös 200 metrin loppukilpailussa. Hän sai hopeaa Sopotin MM-hallikilpailujen 2014 60 metrillä ja saman vuoden Afrikan-mestaruuskilpailuissa hän sijoittui 100 metrillä toiseksi ja voitti 200 metrin juoksun.

Ahouré karsiutui 100 metrin välierissä Pekingin MM-kilpailuissa 2015. Hän saavutti Durbanin Afrikan-mestaruuskilpailuissa 2016 kultaa 100 metrillä ajalla 10,99 ja pronssia 4 × 100 metrin viestissä. Rio de Janeiron olympialaisissa hän karsiutui 100 ja 200 metrin välierissä. Lontoon MM-kilpailuissa 2017 hän sijoittui 100 metrillä neljänneksi ajalla 10,98.

Ahouré voitti 60 metrin maailmanmestaruuden Birminghamin sisäratojen MM-kilpailuissa 2018 Norsunluurannikon ennätysajalla 6,97. Dohan MM-kilpailuissa 2019 hän sijoittui 100 metrillä viidenneksi ajalla 11,02. Vuonna 2021 järjestetyissä Tokion olympialaisissa hän karsiutui 100 metrin välierissä, samoin Eugenen MM-kilpailuissa 2022.

Ahouré juoksi 100 metrin juoksussa uuden Afrikan ennätyksen 10,78 s Montverdessä Yhdysvalloissa 11. kesäkuuta 2016. Edellinen ennätys, 10,79 s, oli Blessing Okagbaren nimissä.

Henkilökohtaiset ennätykset 
 100m juoksu: 10,78 AR (Montverde, 2016)
 200m juoksu: 22,24 (Monaco, 2013)

Lähteet

Viitteet

Norsunluurannikkolaiset pikajuoksijat
Vuonna 1987 syntyneet
Elävät henkilöt
Aleks Pelander

Alexander (Aleks) Pelander (7. marraskuuta 1863 Loviisa – 7. lokakuuta 1921) oli suomalainen asfaltointialan uranuurtaja. 

Pelander perusti 1896 Helsinkiin polkupyöriä myyvän ja korjaavan liikkeen sekä asfaltointiliikkeen Hanasaareen Sörnäisiin. Asfalttiliike muutettiin 1905 Asfalt Aktiebolaget Aleks. Pelander nimiseksi osakeyhtiöksi joka toimi sitten vuoteen 1924 saakka. Pelanderin liike oli 1900-luvun alussa Suomen suurimpia alallaan ja työntekijöitä oli noin kuusikymmentä. Pelander aloitti myös kotimaisen kattohuovan (Osmo-kattohuopa) valmistuksen ja vuonna 1907 hän perusti Riksi-Levyt-nimisen osakeyhtiön joka valmisti Sörnäisissä sijainneessa tehtaassaan ruotsalaisen patentin perusteella kipsisiä väliseinä- ja sisäkattolevyjä. Pelander joutui kuitenkin luopumaan tästä yrityksestä jo 1914.

Vuonna 1908 Pelander osti huvilatontin Kauniaisista. Arkkitehti Karl Lindahlin suunnittelema jugendhuvila, Villa Pelander, valmistui tontille 1910 ja Pelander muutti perheineen Kauniaisiin. Yhdeksän hehtaarin tontilla sijaitsi päärakennuksen lisäksi talousrakennus, huvimaja, jääkellari ja perheen lapsille oma Lilltorpet-niminen mökki. Huvilassa oli vesijohto ja keskuslämmitys sekä ajankohtaan nähden poikkeuksellinen keskuspölyimurijärjestelmä jonka voimalähteenä oli höyrykone. Huvilan sisustuksen suunnitteli arkkitehti Väinö Vähäkallio.

Pelanderin kuoltua Asfalt Aktiebolaget teki konkurssin 1924. Villa Pelander myytiin samana vuonna ja sen tiloissa aloitti toimintansa Työväen Akatemia. Tämän jälkeen päärakennusta laajennettiin 1931 ja tontille valmistui oppilasasuntola 1942, kirjasto 1950, toinen oppilasasuntola ja henkilökunnan rivitalo 1966 sekä kaksi kurssirakennusta 1979 ja 1983.

Lähteet 
 Ulla Ranta (1988) : Karl Lindahlin Villa Pelander Kauniaisten huvilakaupungissa
 Karl Lindahl : Huvila Pelander Grankullassa, Suomen Teollisuuslehden Kotitaide 10/1909
 Pörssitieto G. Kock : Lisätietoja yhtiöistä P–S : Aleks. Pelander

Aiheesta muualla 
 Kansalliskirjaston pienpainatteet : Aleks. Pelander Asfalteerausliike
 Kansalliskirjaston pienpainatteet : RiksiLevyt Oy

Suomalaiset yrittäjät
Vuonna 1863 syntyneet
Vuonna 1921 kuolleet
Michael Gateley

Michael Anthony Gateley (s. 13. kesäkuuta 1904 New Delhi Intia) oli intialainen maahockeypelaaja. Hän kilpaili kesäolympialaisissa 1928 ja oli mukana olympiakultaa voittaneeseen Intian joukkueeseen.

Lähteet 

Intialaiset maahockeypelaajat
Intialaiset olympiavoittajat
Vuonna 1904 syntyneet
Kuolinvuosi puuttuu
Willie Goodsir-Cullen

William James "Willie" Goodsir-Cullen  (s. 29. maaliskuuta 1907 Firozpur Intia, k. 15. kesäkuuta 1994 Wyoming Australia) oli intialainen maahockeypelaaja. Hän kilpaili kesäolympialaisissa 1928 ja oli mukana Intian olympiakultaa voittaneeseen joukkueeseen. Myöhemmin hän muutti Australiaan, jossa myös kuoli.

Lähteet 

Intialaiset maahockeypelaajat
Intialaiset olympiavoittajat
Vuonna 1907 syntyneet
Vuonna 1994 kuolleet
Sayed Yusuf

Sayed Muhammad Yusuf (s. 1895 Intia, k. 8. helmikuuta 1979) oli intialainen maahockeypelaaja. Hän kilpaili kesäolympialaisissa 1928 ja kuului tuolloin Intian olympiakultaa voittaneeseen joukkueeseen.

Lähteet 

Intialaiset maahockeypelaajat
Intialaiset olympiavoittajat
Vuonna 1895 syntyneet
Vuonna 1979 kuolleet
Joseph Phillips

Joseph "Joe" Phillips (24. maaliskuuta 1911 Intia – 1986) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.

Lähteet 

Intialaiset maahockeypelaajat
Intialaiset olympiavoittajat
Vuonna 1911 syntyneet
Vuonna 1986 kuolleet
Echmatocrinus

Echmatocrinus oli Burgess Shalen kerrostumista tunnettu kambrikaudella elänyt selkärangaton eläin. Sillä oli piikejä jotka olivat sen puolustusvälineitä. Sen oli korkeintaan 18 cm:n mittainen. Sen asema eläinkunnan järjestelmässä on epäselvä, sukulaisuutta niin piikkinahkaisiin kuin korallieläimiin on epäilty.

Lähteet 
  Echmatocrinus brachiatus The Burgess Shale: Fossil gallery

Esihistorialliset selkärangattomat
Ottoia

Ottoia oli 500 miljoonaa vuotta sitten kambrikaudella elänyt selkärangaton eliö, joka on luettu makkaramatoihin (Priapulida). Ottoia prolifica oli noin 8 senttimetriä pitkä. Se oli todennäköisesti merenpohjaan kaivautuneena elänyt saalistaja.

Sitä tavataan yleisenä ja suurimpana matona Burgess Shalen fossiiliesintymässä. Sen kehon ympärillä olevia piikkejä oletetaan käytetyn saalistukseen. Sen fossiileista löydetyn suoliston sisällön perusteella se oli saalistaja. Se söi myös oman lajinsa yksilöitä ja oli siis kannibaali. Se elämäntapaa ei tarkasti tiedetä, mutta oletetaan sen eläneen sedimenttiin kaivamassaan tunnelissa. Siitä on löydetty 1 500 näytettä.

Lähteet

Aiheesta muualla 
 
 

Makkaramadot
Esihistorialliset selkärangattomat
Latif-ur Rehman

Latif-ur Rehman (1. tammikuuta 1929 – 27. helmikuuta 1987) oli intialainen maahockeypelaaja. Hän kilpaili kesäolympialaisissa 1948, 1952 ja kesäolympialaisissa 1956. Hän myös kuului näistä kisoista kaksi olympiakultaa voittaneeseen maahockeyjoukkueeseen.

Lähteet 

Intialaiset maahockeypelaajat
Intialaiset olympiavoittajat
Vuonna 1929 syntyneet
Vuonna 1987 kuolleet
Insuliinipumppu

Insuliinipumppu on mukana kannettava, jota käytetään insuliinin jatkuvaan ihonalaiseen annosteluun diabetespotilailla. Järjestelmään kuuluu kolme osaa:
 pumppu
 kertakäyttöinen insuliinisäiliö (pumpun sisällä)
 infuusiosetti, sisältää kanyylin, joka asetetaan ihon alle, ja letkun, joka yhdistää insuliinisäiliön ja kanyylin
Insuliinipumppuun liitetyn verensokerisensorin käyttö on lisääntynyt. Se aistii ihonalaisen kudoksen sokeria. Sensori voi olla liitettynä jatkuvasti pumppuun tai jaksottain. Sensori voi ohjata pumpun toimintaa. Se voi keskeyttää insuliinin annostelun, jos verensokeri laskee liikaa tai lisätä insuliinin annostelua, jos verensokeri vastaavasti nousee.

Markkinoilla on myös langaton insuliinipumppu, jossa pumppu kiinnietään suoraan käyttäjän iholle ja jota käytetään langattomasti. 

Insuliinipumppuhoidolla saavutetaan useasti paremmat hoitotulokset kuin pistoshoidolla.

Annostelu
Insuliinipumppu annostelee jatkuvasti pieniä määriä pikavaikutteista insuliinia, joka korvaa pitkävaikutteisen insuliinin. Insuliinipumppu annostelee samaa pikavaikutteista insuliinia kahdella tavalla:
 bolusannoksena, joka annetaan kattamaan aterian aiheuttama verensokerin nousu tai korjaamaan korkeaa verensokeria
 basaaliannoksena, jota pumppu pumppaa jatkuvasti kattamaan insuliinitarpeen yöllä ja aterioiden välillä
Insuliinannokset ovat säädettäviä.

Suomessa käytettävät insuliinipumput
Suomessa on tällä hetkellä käytössä usean eri valmistajan insuliinipumppuja, esimerkiksi:
 Accu-Chek
 Medtronic
Omnipod
Rubin medical  
YpsoPump
Kehittämishankkeita on käynnissä myös, esimerksi tästä on Eli Lillyn puoliautomaattinen insuliinipumppu, jota parhaillaan kehitetään.

Lähteet 

Lääketieteellinen tekniikka
Diabetes
HC Stadion Litoměřice

HC Stadion Litoměřice on tšekkiläinen jääkiekkoseura Litoměřicen kaupungista. Seura on perustettu vuonna 1972 ja se pelaa Tšekin toiseksi korkeimmalla sarjatasolla 1. česká hokejová ligassa. Seura tekee yhteistyötä Tšekin Extraligassa pelaavan HC Sparta Prahan ja KHLssä pelaavan Lev Prahan kanssa.

Joukkue kaudella 2022–2023

Joukkueenjohto
 Valmentaja: David Bruk 
 Valmentaja: Daniel Tvrzník 
 Maalivahtivalmentaja: Benjamin Sequens 
 Fysiikkavalmentaja: Ondřej Kredba 
 Huoltopäällikkö: Zdeněk Olejník 
 Puheenjohtaja: Daniel Sadil 
 Puheenjohtaja: Jaromir Tvrzník 
 Toimitusjohtaja: Jan Fisera 
 Urheilutoimenjohtaja: Miroslav Prerost 
 Joukkueenjohtaja: Miroslav Kejmar 

Lähde: EliteProspects

Lähteet

Aiheesta muualla
 HC Stadium Litomericen verkkosivut  

1. Národní Hokejová Liga-seurat
Tšekkiläiset jääkiekkoseurat
Vuonna 1972 perustetut urheiluseurat